InterCity

InterCity je druh expresného vlaku pre cestujúcich (vlak osobnej dopravy), ktorý jazdí na vnútroštátnych, alebo medzinárodných trasách. Často sa tieto vlaky označujú len skratkou IC.
Charakteristika.
Tieto vlaky spravidla ponúkajú podobný komfort a parametre, ako vlaky kategórie EuroCity. Na rozdiel od vlakov EuroCity však pre vlaky kategórie IC neexistuje žiadny záväzný štandard. Často sú však prispôsobené miestnym podmienkam (najmä pri vnútroštátnych vlakoch IC), takže nie je možné ustanoviť jednoznačné kritériá, ktoré tieto vlaky spĺňajú.
Vlaky IC na Slovensku.
IC spoje.
V roku 2013 bola strata komerčných spojov štátneho dopravcu ZSSK 1,7 mil €, v roku 2014 strata dosiahla 1,2 mil €. Na rok 2015 bol v auguste toho roku plánovaný rovnaký hospodársky výsledok. Od 15. apríla 2015 bol počet spojov ZSSK v pracovné dni skresaný z 3 na 2. V sobotu ako aj v nedeľu ráno prestali IC vlaky jazdiť vôbec. Víkendový "Šarišan" z Bratislavy do Humenného a späť ostal zachovaný. Podľa Pavla Gábora z ZSSK bola na vine konkurencia RegioJetu: „"Nie je možné súperiť s niekým, kto ponúka polovičnú cenu lístka,"“ povedal."“ V návrhu grafikonu pre roky 2015/2016 z mája 2015 však ZSSK uvažovala o pridaní ďalšieho páru IC spojov z Bratislavy cez Žilinu do Košíc. V sobotu však, podľa plánu, IC spoje premávať naďalej nemali. Počas leta 2015 zadala ZSSK reklamnú kampaň na podporu InterCity v celkovej hodnote 5O tisíc €. Kampaň pripomínala vlaky ako alternatívnu možnosť cestnej dopravy, vyzdvihli tiež komfort v štyroch triedach, detské vozne, wi-fi pripojenie či nákup lístka online za polovicu ceny.
RegioJet v cestovných poriadkoch svoje spoje na trati Bratislava-Žilina-Košice a Praha-Žilina-Košice/Banská Bystrica označuje kódom RJ. Na druhej strane na inej stránky vlaky za IC označujú. V návrhu grafiku pre roky 2015/2016 sa označovanie IC používalo. RegioJet v máji plánoval navýšiť počet spojov od 16. júna na trati Bratislava-Žilina-Košice aj Praha-Žilina-Košice o jeden pár nočných spojov IC a EC. Od 13. decembra 2015 chcel prevázkovať 4 nové spoje, celkovo na trati Bratislava-Žilina-Košice malo premávať 6 párov IC spojov v označení od IC 400 do IC 411.
17. januára 2016 bola po 22 rokoch zrušená prevádzka IC vlakov ZSSK. Spoločnosť to vysvetlila stratovosťou spojov. Za rok 2015 mala strata dosiahnuť 1,2 mil €. 
Od platnosti nového GVD 2016/2017, 11.decembra 2016 bola prevádzka IC spojov obnovená. ZSSK prevádzkuje dva páry vlakov v oboch smeroch. Vlaky zastavujú okrem Bratislavy a Košíc už len v Kysaku, Poprade, Žiline a Trnave. Cesta medzi Košicami a Bratislavou tak trvá už len 4 hodiny a 42 minút. 
Na základe znovuobnovenia IC vlakov ZSSK sa Regiojet rozhodol odísť z hlavnej trate 1.2.2017. ZSSK nahradila všetky zrušené vlaky Regiojetu a skresila svoje spoje na 4 spoje denne každým smerom, pričom bol ponechaný jeden pár 'zrýchleného' IC vlaku. 
Od 2. zmeny grafikonu (11.6.2017) sa odchody IC vlakov mierne posunuli oproti bývalému grafikonu IC vlakov Regiojetu 
Komfort cestovania.
ZSSK ponúka vozeň 1. triedy, 2. triedy, jedálenský alebo bistro vozeň, vozeň so zdvíhacou plošinou pre imobilných cestujúcich, vozeň s oddielom pre cestujúcich s deťmi, Wi-Fi pripojenie na internet a zásuvky 230V v každom vozni. Taktiež je možné si rezervovať miesto v smere jazdy (cez internet a v pokladniciach KVC). Zároveň bol poskytovaný nadštandardný servis podľa triedy:
Ceny.
Pre vlaky spoločnosti ZSSK platí osobitný cenník cestovného, podľa ktorého cena zakúpeného lístka závisí od vyťaženosti spoja a odo dňa cestovania. RegioJet používal podobný systém, cena závisela odo dňa cestovania a zaplnenej kapacity.